එමෙන්ම කළුතර දිස්ත්‍රික්කයේ ද පහත් බිම් රැසක් ජලයෙන් යට වී ඇති අතර, හම්බන්තොට දිස්ත්‍රික්කයේ ද ස්ථාන කිහිපයක් ජලයෙන් යට වී ඇති බවයි වාර්තා වන්නේ.රත්නපුර නගරය ඇතුළු රත්නපුර දිස්ත්‍රික්කයේ ද පහත් බිම් රැසක් ජලයෙන් යට වී ඇති අතර රත්නපුර දිස්ත්‍රික් ලේකම් මාලනී ලොකුපෝතාගම හිරු ප්‍රවෘත්ති අංශයට සඳහන් කළේ ආපදාවට ලක්වූවන් මුදා ගැනීමේ සහන කටයුතු තවදුරටත් සිදුකරන බවයි.වාරිමාර්ග දෙපාර්තමේන්තුවේ ජල විද්‍යා අංශයේ අධ්‍යක්ෂිකා ප්‍රේමා හෙට්ටිආරච්චි සඳහන් කළේ සියලු ගංඟාවල ජල මට්ටම් මේ වන විට අඩුවෙමින් පවතින බවයි.මේ අතර අවතැන් වු සහ පීඩාවට පත්වු ජනතාව බේරාගැනීමට සහ ඔවුන්ට සහන සැලසීම සදහා රජයට අමතර බෝට්ටු ලබාදීමට ධීවර හා සංචාරක බෝට්ටු හිමියන්ගෙන් ඉල්ලා සිටින අතර එම බෝට්ටු නාවික හමුදාව මගින් ගංවතුර පවතින ප්‍රදේශවලට යැවිමට කටයුතු කරන බවයි රජය පවසන්නේ.එමෙන්ම පවතින අයහපත් කාලගුණ තත්ත්වය හේතුවෙන් ආපදා තත්ත්වය ඇති වූ ප්‍රදේශවල දිස්ත්‍රික් සහ ප්‍රාදේශීය ලේකම් කාර්යාලවලට අනුයුක්තව සේවය කරන නිලධාරීන් සහ සියලූම ක්ෂේත්‍ර නිලධාරින්ගේ නිවාඩු නැවත දන්වනතුරු අවලංගු කර තිබෙනවා.